l'*''< 
I ty» l 
KOMMISSIONEN FOR DE EUROPÆISKE FÆLLESSKABER 
Bruxelles, den 05.03.1997 
KOM(97) 81 endelig udg. 
97/ 0084 (ACC) 
Forslag til 
RÅDETS AFGØRELSE 
om indgåelse af en aftale i form af brevveksling, hvorved 
der til frihandelsoverenskomsten mellem Det Europæiske Økonomiske Fællesskab 
og Det Schweiziske Edsforbund knyttes en tillægsprotokol 
om gensidig administrativ bistand i toldspørgsmål 
(forelagt af Kommissionen) 

BEGRUNDELSE 
I 1989 bemyndigede Rådet Kommissionen til at føre forhandlinger med EFTA-
medlemslandene om en aftale om gensidig administrativ bistand i toldspørgsmål. Der 
blev ført forhandlinger herom mellem Fællesskabet og alle EFTA-landene, herunder 
Schweiz, som førte til protokol 11 til aftalen om det Europæiske Økonomiske 
samarbejdsområde1, som Schweiz i sidste ende ikke tiltrådte. 
For at få samme muligheder for administrativ bistand i forbindelserne med Schweiz som 
med de andre EFTA-lande og de central- og østeuropæiske lande bemyndigede Rådet den 
26. februar 1996 Kommissionen til at føre forhandlinger om en lignende protokol til at 
supplere frihandelsoverenskomsten2. 
På baggrund af denne bemyndigelse har Kommissionen i samråd med Rådets kompetente 
gruppe forhandlet om en aftale i form af brevveksling, hvorved 
frihandelsoverenskomsten suppleres med en tillægsprotokol. 
Brevvekslingen blev paraferet den 22. januar 1997. 
Det er derfor nødvendigt at Fællesskabet undertegner denne brevveksling og indgår 
aftalen. 
1 EFT nr. L I af 3.1.1994. 
2 EFT nr.L 300 af 31.12.1972. 
40. 
RÅDETS AFGØRELSE 
af 1997 
om indgåelse af en aftale i form af brevveksling, hvorved 
der til frihandelsoverenskomsten mellem Det Europæiske Økonomiske Fællesskab 
og Det Schweiziske Edsforbund knyttes en tillægsprotokol 
om gensidig administrativ bistand i toldspørgsmål 
(97/..../EF) 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig 
artikel 113 og 228, stk. 2, 
under henvisning til forslag fra Kommissionen1, og 
ud fra følgende betragtninger: 
For at muliggøre et gensidigt administrativt samarbejde mellem de to parter om 
toldspørgsmål er det nødvendigt at knytte en tillægsprotokol til 
frihandelsoverenskomsten mellem Det Europæiske Økonomiske Fællesskab og Det 
Schweiziske Edsforbund2; 
der har været ført forhandlinger herom med Schweiz, som har udmundet i en aftale i form 
af brevveksling, som det er i Fællesskabets interesse at godkende -
TRUFFET FØLGENDE AFGØRELSE: 
1 EFT C 
2 EFT L 300 af 31.12.1972, s. 189. 
y\L 
Artikel 1 
Aftalen i form af brevveksling mellem Det Europæiske Fællesskab og Schweiz, hvorved 
der til frihandelsoverenskomsten mellem Det Europæiske Økonomiske Fællesskab og 
Det Schweiziske Edsforbund knyttes en tillægsprotokol om gensidig administrativ 
bistand i toldspørgsmål, godkendes på Fællesskabets vegne. 
Hvis aftalen ikke er trådt i kraft d. 1 Juli 1997. Vil den midlertidig blive anvendt fra 
denne dato . 
Teksten til aftalen i form af brevveksling er knyttet til denne afgørelse. 
Artikel 2 
Formanden for Rådet bemyndiges til at udpege de personer, der er beføjet til at 
undertegne aftalen med bindende virkning for Fællesskabet. 
Artikel 3 
Denne afgørelse offentliggøres i De Europæiske Fællesskabers Tidende. 
Udfærdiget i den 1997 
På Rådets vegne 
Formand 
/•C 
AFTALE I FORM AF BREVVEKSLING 
MELLEM DET EUROPÆISKE FÆLLESSKAB 
OG SCHWEIZ 
HVORVED DER TIL FRIHANDELSOVERENSKOMSTEN FØJES 
EN TILLÆGSPROTOKOL 
OM GENSIDIG ADMINISTRATIV BISTAND 
I TOLDSPØRGSMÅL 
yjl 
AFTALE 
i form af brevveksling om ændring af overenskomsten af 22. juli 1972 mellem Det 
Europæiske Fællesskab og Schweiz 
A. Brev fra Det Europæiske Fællesskab 
Bruxelles, den 
Hr., 
Jeg skal henvise til forhandlingerne mellem repræsentanter for Det Europæiske 
Fællesskab og Schweiz om indgåelse af en aftale om gensidig administrativ bistand, 
hvorved der føjes en tillægsprotokol herom til overenskomsten af 22. juli 1972. 
Denne tillægsprotokol, hvortil teksten er knyttet til denne skrivelse, skal udgøre en 
integrerende del af overenskomsten af 22. juli 1972 og træde i kraft den første dag i den 
anden måned efter den dato, på hvilken der er givet notifikation om, at de procedurer, der 
er nødvendige i så henseende, er afsluttet. I afventning af afslutningen af disse procedurer 
anvendes den midlertidigt fra den 1. juli 1997. 
Jeg ville være Dem taknemmelig, såfremt De vil bekræfte, at Schweiz er indforstået med 
ovenstående. 
Modtag, hr., forsikringen om min mest udmærkede højagtelse. 
På vegne af Rådet for Den Europæiske Union 
A. Brev fra Schweiz 
Bern, den 
Hr., 
Jeg har den ære at anerkende modtagelsen af Deres skrivelse af dags dato med følgende 
ordlyd: 
"Jeg skal henvise til forhandlingerne mellem repræsentanter for Det Europæiske 
Fællesskab og Schweiz om indgåelse af en aftale om gensidig administrativ bistand, 
hvorved der føjes en tillægsprotokol herom til overenskomsten af 22. juli 1972. 
Denne tillægsprotokol, hvortil teksten er knyttet til denne skrivelse, skal udgøre en 
integrerende del af overenskomsten af 22. juli 1972 og træde i kraft den første dag i den 
anden måned efter den dato, på hvilken der er givet notifikation om, at de procedurer, der 
er nødvendige i så henseende, er afsluttet. I afventning af afslutningen af disse procedurer 
anvendes den midlertidigt fra den 1. juli 1997. 
Jeg ville være Dem taknemmelig, såfremt De vil bekræfte, at Schweiz er indforstået med 
ovenstående." 
Jeg har den ære over for Dem at bekræfte, at Schweiz er indforstået med ovenstående. 
Modtag, hr., forsikringen om min mest udmærkede højagtelse. 
På vegne af Schweiz 
TILLÆGSPROTOKOL OM GENSIDIG ADMINISTRATIV BISTAND I 
TOLDSPØRGSMÅL 
Artikel I 
Definitioner 
I denne protokol forstås ved: 
a) "varer": alle varer, der henhører under kapitel 1 til 97 i det harmoniserede system 
uafhængigt af anvendelsesområdet for overenskomsten af 22. juli 1972 
b) "toldlovgivning": gældende bestemmelser, der vedtages af Det Europæiske 
Fællesskab eller Schweiz for indførsel, udførsel og forsendelse af varer og 
henførsel heraf under en hvilken som helst toldprocedure, herunder forbuds-, 
begrænsnings- og kontrolforanstaltninger 
c) "bistandssøgende myndighed": en kompetent administrativ myndighed, som er 
udpeget af en kontraherende part til dette formål, og som fremsætter 
anmodningen om bistand i toldspørgsmål 
d) "bistandssøgte myndighed": en kompetent administrativ myndighed, som er 
udpeget af en kontraherende part til dette formål, og som modtager anmodningen 
om bistand i toldspørgsmål 
e) "overtrædelser af toldlovgivningen": alle overtrædelser af toldlovgivningen eller 
ethvert forsøg på overtrædelse af denne lovgivning. 
Artikel 2 
Anvendelsesområde 
1. Inden for rammerne af deres kompetence yder de kontraherende parter på den 
måde og på de betingelser, der er fastsat i denne protokol, hinanden bistand med 
henblik på at sikre, at toldlovgivningen anvendes korrekt, særlig ved at forebygge, 
påvise og undersøge overtrædelser af denne lovgivning. 
2. Bistand i toldspørgsmål i henhold til denne protokol ydes af enhver administrativ 
myndighed hos de kontraherende parter, som er kompetent med hensyn til 
anvendelsen af denne protokol. Dette berører ikke reglerne for gensidig bistand i 
strafferetlige anliggender. Det omfatter heller ikke oplysninger, der er indhentet 
ved anvendelse af beføjelser, som udøves på retsmyndighedens anmodning, 
medmindre de pågældende myndigheder er indforstået hermed. 
Artikel 3 
Bistand efter anmodning 
1. På anmodning fra den bistandssøgende myndighed meddeler den bistandssøgte 
myndighed denne alle sådanne oplysninger, som gør det muligt for den 
bistandssøgende myndighed at sikre, at toldlovgivningen anvendes korrekt, 
herunder fastslåede eller planlagte transaktioner, som udgør eller vil kunne udgøre 
en overtrædelse af denne lovgivning. 
2. På anmodning fra den bistandssøgende myndighed oplyser den bistandssøgte 
myndighed, hvorvidt varer, der udføres fra en af de kontraherende parters område, 
er blevet behørigt indført på den anden parts område, om fornødent med angivelse 
af, hvilken toldprocedure varerne er henført under. 
3. På anmodning fra den bistandssøgende myndighed træffer den bistandssøgte 
myndighed de nødvendige foranstaltninger til at sikre, at der udøves overvågning 
af: 
a) fysiske eller juridiske personer, om hvem der er rimelig grund til at 
antage, at de overtræder eller har overtrådt de kontraherende parters 
toldlovgivning 
b) at antage, at d steder, hvor varer er oplagret på en sådan måde, at der er 
rimelig grund til e skal anvendes som leverancer til aktiviteter, der er i 
strid med lovgivningen 
c) varebevægelser, om hvilke det er oplyst, at de muligvis kan give 
anledning til en væsentlig overtrædelse af toldlovgivningen 
d) transportmidler, om hvilke der er rimelig grund til at antage, at de er 
blevet benyttet, benyttes eller vil blive benyttet i forbindelse med 
overtrædelse af toldlovgivningen. 
Artikel 4 
Uanmodet bistand 
De kontraherende parter yder, så vidt deres love, regler, forskrifter og andre 
retsinstrumenter tillader det, hinanden bistand uden forudgående anmodning, hvis de 
skønner det nødvendigt for den korrekte anvendelse af toldlovgivningen, særlig når de 
kommer i besiddelse af oplysninger vedrørende: 
transaktioner, som krænker eller synes at krænke denne lovgivning, og som kan 
være af interesse for den anden part 
nye midler eller metoder, der er anvendt til at gennemføre sådanne transaktioner 
varer, som vides at være genstand for en væsentlig overtrædelse af 
toldlovgivningen 
fysiske eller juridiske personer, om hvem der er rimelig grund til at antage, at de 
overtræder eller har overtrådt de kontraherende parters toldlovgivning 
transportmidler, om hvilke der er rimelig grund til at antage, at de er blevet 
benyttet, benyttes eller vil blive benyttet i forbindelse med overtrædelse af 
toldlovgivningen. 
Artikel 5 
Fremsendelse/meddelelse 
På anmodning fra den bistandssøgende myndighed træffer den bistandssøgte myndighed i 
overensstemmelse med sin lovgivning alle nødvendige forholdsregler til 
at fremsende alle dokumenter 
al meddele alle beslutninger samt alle andre relevante aktstykker, som 
indgår i den pågældende procedure, 
som er omfattet af denne protokols anvendelsesområde, til en adressat bosat eller 
etableret på dens område. I dette tilfælde gælder artikel 6, stk. 3, hvad angår selve 
anmodningen om fremsendelse eller meddelelse. 
Artikel 6 
Bistandsanmodningernes form og indhold 
1. Anmodninger i henhold til denne protokol fremsættes skriftligt. Den nødvendige 
dokumentation til efterkommeise af sådanne anmodninger skal vedlægges 
anmodningen. Om fornødent kan mundtlige anmodninger accepteres, når 
hastende omstændigheder kræver det, men de skal omgående bekræftes skriftligt. 
2. Anmodninger i henhold til denne artikels stk. 1 skal omfatte følgende 
oplysninger: 
a) den bistandssøgende myndigheds navn 
b) den ønskede foranstaltning 
c) formålet med og begrundelse for anmodningen 
d) love, regler og andre relevante retsinstrumenter 
e) så nøjagtige og udtømmende oplysninger som muligt om de fysiske eller 
juridiske personer, der er målet for undersøgelserne 
f) et sammendrag af sagsomstændighederne og de allerede foretagne 
undersøgelser, undtagen i de tilfælde, der er omhandlet i artikel 5. 
3. Anmodningerne fremsættes på den bistandssøgte myndigheds officielle sprog 
eller på et for denne myndighed acceptabelt sprog. 
4. Hvis anmodningen ikke opfylder de formelle krav, kan den begæres korrigeret 
eller suppleret; der kan dog kræves forsigtighedsforanstaltninger. 
Artikel 7 
Efterkommeise af anmodningerne 
1. Med henblik på at imødekomme bistandsanmodningen skal den bistandssøgte 
myndighed inden for grænserne af sin kompetence og sine disponible ressourcer, 
som om den handlede på egne vegne eller på anmodning fra andre myndigheder 
hos samme kontraherende part, meddele de oplysninger, den allerede er i 
besiddelse af, og foretage passende undersøgelser eller lade sådanne foretage. 
Denne bestemmelse gælder desuden for den administrative tjenestegren, til 
hvilken denne myndighed henviser anmodningen, når denne er forhindret i selv at 
handle. 
2. Anmodninger om bistand efterkommes i overensstemmelse med gældende love, 
regler, forskrifter og andre retsinstrumenter hos den kontraherende part, som 
anmodningen rettes til. 
3. Behørigt bemyndigede tjenestemænd fra en part kan efter aftale med den anden 
kontraherende part og på de af denne fastsatte betingelser hos den bistandssøgte 
myndighed eller en anden myndighed, som den bistandssøgte myndighed har 
ansvaret for, indhente sådanne oplysninger vedrørende transaktioner, der er eller 
kan være i strid med toldlovgivningen, som den bistandssøgende myndighed har 
brug for med henblik på anvendelsen af denne protokol. 
4. Efter aftale med den anden kontraherende part og på de af denne fastsatte 
betingelser kan tjenestemænd fra en part være til stede ved undersøgelser, der 
foretages på førstnævntes område. 
Artikel 8 
Form for meddelelse af oplysninger 
1. Den bistandssøgte myndighed meddeler den bistandssøgende myndighed 
undersøgelsesresultaterne i form af dokumenter, bekræftede kopier af 
dokumenter, rapporter og lignende. 
2. De i stk. 1 omhandlede dokumenter kan erstattes af edb-oplysninger præsenteret i 
en hvilken som helst form til samme formål. 
Artikel 9 
Undtagelser fra pligten til at yde bistand 
De kontraherende parter kan afslå at yde den i denne protokol fastsatte bistand, 
når en sådan bistand: 
a) ville stride mod Schweiz's eller en EF-medlemsstats suverænitet eller en 
af Fællesskabets medlemsstater, som er blevet anmodet om bistand i 
henhold til denne protokol, 
b) ville stride mod den offentlige orden, sikkerhed eller andre væsentlige 
interesser, særlig de i artikel 10, stk. 2, nævnte, eller 
c) berører andre valuta- eller beskatningsregler end toldforskrifterne, eller 
d) krænker forretningshemmeligheden eller tavshedspligten. 
Når den bistandssøgende myndighed anmoder om bistand, som den ikke selv ville 
være i stand til at yde, hvis den blev anmodet derom, skal den gøre opmærksom 
herpå i sin anmodning. Det overlades derefter til den bistandssøgte myndighed at 
afgøre, hvorledes den vil reagere på en sådan anmodning. 
Hvis bistand nægtes eller afslås, meddeles beslutningen herom og grundene hertil 
straks den bistandssøgende myndighed. 
Artikel 10 
Tavshedspligt 
De oplysninger, der, i hvilken form det end sker, meddeles i medfør af denne 
protokol, er fortrolige eller må kun anvendes til tjenestebrug, afhængigt af hvilke 
regler der gælder hos hver af de kontraherende parter. De er omfattet af 
tavshedspligt og beskyttes som tilsvarende oplysninger efter lovgivningen hos 
den kontraherende part, som modtager dem, og de tilsvarende bestemmelser, der 
gælder for Fællesskabets institutioner. 
2. Personoplysninger, dvs. alle oplysninger om en identificeret eller identificerbar 
fysisk person, må kun sendes, hvis begge kontraherende parter forpligter sig til at 
beskytte sådanne oplysninger på mindst samme måde som den, der gælder i det 
særlige tilfælde hos den kontraherende part, der leverer oplysningerne. 
Artikel 11 
Udnyttelse af oplysninger 
1. De modtagne oplysninger må kun anvendes til de i denne protokol fastsatte 
formål. Ønsker en af de kontraherende parter at anvende oplysningerne til andre 
formål, anmoder den på forhånd om skriftligt samtykke hertil fra den myndighed, 
der har leveret oplysningerne. Det sker desuden med de begrænsninger, som 
denne myndighed fastsætter. 
2. Stk. 1 er ikke til hinder for anvendelse af oplysninger i retssager eller 
administrative procedurer, som efterfølgende indledes på grund af manglende 
overholdelse af toldlovgivningen. Den kompetente myndighed, som har leveret 
oplysningerne, underettes om sådanne tilfælde. 
3. De kontraherende parter kan i deres retsbøger, rapporter og vidneerklæringer og i 
retssager indbragt for domstolene som bevis anvende oplysninger, der er 
indhentet, og dokumenter, der er fremlagt i overensstemmelse med 
bestemmelserne i denne protokol. 
Artikel 12 
Eksperter og vidner 
En tjenestemand hos en bistandssøgt myndighed kan bemyndiges til inden for de i 
bemyndigelsen fastsatte grænser at møde som ekspert eller vidne i retssager eller 
administrative procedurer vedrørende spørgsmål omfattet af denne protokol i en anden 
kontraherende parts jurisdiktion og fremlægge sådanne genstande, dokumenter eller 
bekræftede kopier deraf, som måtte være nødvendige for retssagen eller den 
administrative procedure. I anmodningen om fremmøde skal det specifikt angives, om 
hvilket spørgsmål og i hvilken egenskab tjenestemanden vil blive afhørt. 
10 
Artikel 13 
Bistandsudgifter 
De kontraherende parter afstår fra alle krav på hinanden om refusion af udgifter som 
følge af anvendelsen af denne protokol, undtagen i givet fald udgifter til eksperter og 
vidner og til tolke og oversættere, som ikke henhører under offentlige myndigheder. 
Artikel 14 
Gennemførelse 
1. Forvaltningen af denne protokol varetages af Schweiz's toldmyndigheder på den 
ene side og de kompetente tjenestegrene i Kommissionen for De Europæiske 
Fællesskaber og, i givet fald, toldmyndighederne i Fællesskabets medlemsstater 
på den anden side. De træffer afgørelse om alle praktiske foranstaltninger og 
arrangementer, der er nødvendige for protokollens anvendelse, og tager hensyn til 
reglerne vedrørende beskyttelse af data. 
2. De kontraherende parter konsulterer hinanden og holder derefter hinanden 
underrettet om de detaljerede gennemførelsesregler, som vedtages i 
overensstemmelse med denne protokols bestemmelser. De udveksler navnlig en 
liste over de kompetente myndigheder, der er beføjet til at intervenere i medfør af 
denne protokol. 
11 
Fælles erklæring 
Parterne er enige om, at Den Blandede Komité skal nedsættes en arbejdsgruppe til at 
bistå den i forvaltningen af protokollen om gensidig administrativ bistand. 
12 
FINANSIERINGSOVERSIGT 
vedrørende undertegnelsen og indgåelsen af en aftale i form af brevveksling mellem 
Fællesskabet og Schweiz, hvorved frihandelsoverenskomsten suppleres med en 
tillægsprotokol om gensidig administrativ bistand 
1. FORANSTALTNINGENS BETEGNELSE 
Undertegnelsen og indgåelse af en aftale i form af brevveksling mellem Fællesskabet 
og Schweiz, hvorved frihandelsoverenskomsten suppleres med en tillægsprotokol om 
gensidig administrativ bistand 
2. BUDGETPOST 
Ingen specifik budgetpost 
3. RETSGRUNDLAG 
EF-traktatens artikel 113 og 228. 
4. BESKRIVELSE AF FORANSTALTNINGEN 
4.1. Foranstaltningens generelle mål 
At skabe et retsgrundlag for udveksling mellem Fællesskabet og Schweiz af 
information og anmodninger om bistand som led i bekæmpelse af toldsvig 
4.2. Foranstaltningens varighed og nærmere bestemmelser for dens 
forlængelse/fornyelse 
Ubestemt tid (i lighed med den frihandelsoverenskomst, hvortil protokollen knyttes) 
5. KLASSIFIKATION AF UDGIFTERNE/INDTÆGTERNE 
Der forudses ingen udgifter eller indtægter 
6. UDGIFTERNES/INDTÆGTERNES ART 
Ingen 
7. FINANSIELLE VIRKNINGER 
Aftalen styrker mulighederne for at opnå bistand fra partnerlandet med hensyn til de 
oplysninger og det bevismateriale, som medlemsstaternes toldtjenester har brug for til 
bl.a. at efteropkræve told, der er unddraget som følge af svig i Fællesskabet. Den 
medfører ingen direkte udgifter eller indtægter. 
8. FORHOLDSREGLER MOD SVIG - FORVENTEDE RESULTATER 
Ikke relevant: der er ingen udgifter at beskytte 
/?? 
9. OPLYSNINGER OM OMKOSTNINGSEFFEKTIVITET 
9.1. Specifikke og kvantificerbare mål - målgruppe 
Nytten af de pågældende bestemmelser afhænger af fremtidige toldundersøgelser af 
sager, om hvilke der foreligger oplysninger i Schweiz (f.eks. når det drejer sig om det 
sted, hvor den person, der står for transaktionerne er etableret, hvor betalingen af 
transaktionerne foregår, stedet for den fysiske transport fra eller til Fællesskabet eller 
hvor varerne er oplagret ...). Et bedre internationalt samarbejde gør således bedrageri 
og uregelmæssigheder vanskeligere, lettere at påvise og forfølge og det hjælper til at 
realisere målene for en korrekt anvendelse af toldforskrifterne og alle de finansielle og 
økonomiske mål, der afhænger af disse forskrifter, og som beskytter Fællesskabets 
budget, økonomi og marked. 
9.2. Begrundelse 
Foranstaltningen svarer overens med de initiativer, som Fællesskabet har truffet siden 
1989 i forbindelse med alle nabolande til Fællesskabet og med sine vigtigste 
handelspartnere. 
9.3. Overvågning og evaluering 
Den faktiske anvendelse af bestemmelserne er et anliggende for medlemsstaterne og 
kan gøres til genstand for en EF-koordination på basis af EF-bestemmelserne 
vedrørende gensidig administrativ bistand (fo. 1468/81). Ethvert problem med 
anvendelsen af disse bestemmelser i bilateral sammenhæng kan behandles i en specifik 
arbejdsgruppe, der er nedsat hertil. 
10. UDGIFTER TIL ADMINISTRATION (BUDGETTETS DEL A, AFSNIT 
III) 
10.1. Virkninger for antallet af stillinger 
Udgifterne i forbindelse med det personale, der kræves til denne foranstaltning, 
dækkes med eksisterende ressourcer 
10.2. Stigning i driftsudgifterne som følge af foranstaltningen 
Driftsudgifterne til gennemførelsen af foranstaltningen dækkes med eksisterende 
ressourcer. 
Ah 
ISSN 0254-1459 
KOM(97) 81 endelig udg. 
DOKUMENTER 
DA 11 02 
Katalognummer : CB-CO-97-093-DA-C 
ISBN 92-78-16701-0 
Kontoret for De Europæiske Fællesskabers Officielle Publikationer 
L-2985 Luxembourg